Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: 2003. évi XCII. törvény (új Art.) 6. § (1) és (2) bekezdései,
Paragraph Index: 2225

3. Az engedményezés olyan — visszterhes vagy ingyenes — szerzõdés, amellyel a követelés jogosultja (az engedményezõ) a követelést más személyre (az engedményesre) átruházza, s ezáltal az engedményes a régi jogosult helyébe lép (alanycsere), a követelés jogcíme azonban nem változik meg. Az engedményezés (a kötelezett szempontjából) absztrakt jogügylet, az engedményezõ és az engedményes közötti jogcímnek kizárólag egymás közötti jogviszonyukban van jelentõsége. Az engedményes (az új jogosult) megszerzi a követeléssel kapcsolatos mindazokat a jogokat, amelyek az engedményezõt (a régi jogosultat) megillették, a kötelezett pedig az engedményessel szemben érvényesítheti azokat a kifogásokat, amelyek az engedményezõvel szemben az értékesítéskor már fennállt jogalapon keletkeztek.

Source: https://magyarkozlony.hu/hivatalos-lapok/642c615988c8aced636bde91f025c5d8b4ca3af6/dokumentumok/1c26a4cae17067a84b09aca548af19205adc3b97/letoltes